***Descrierea funcțională a serviciului de salubrizare***

* Serviciul de salubrizare se realizează prin intermediul unei infrastructuri tehnico-edilitare specifice care, împreună cu mijloacele de colectare şi transport al deşeurilor, formează ***sistemul public de salubrizare a localităţilor***
* Sistemul de salubrizare este alcătuit dintr-un ansamblu tehnologic şi funcţional, care cuprinde construcţii, instalaţii şi echipamente specifice destinate prestării serviciului de salubrizare, precum:

  a) puncte de colectare separată a deşeurilor;

  b) staţii de producere a compostului;

  c) staţii de transfer;

  d) staţii de sortare;

  e) baze de garare şi întreţinere a autovehiculelor specifice serviciului de salubrizare;

  f) depozite de deşeuri;

  g) incineratoare;

  h) staţii de tratare mecano – biologice

* ***Definiții utilizate***

***Deşeu menajer = deşeurile provenite din gospodării/ locuinţe;***

***Deşeu municipal = deşeurile menajere şi similare;***

***Deşeuri similare = deşeurile care, din punctul de vedere al naturii şi al compoziţiei, sunt comparabile cu deşeurile menajere, exclusiv deşeurile din producţie, din agricultură şi din activităţi forestiere.***